Aude Gbédjissi

Aude Gbédjissi ɔ, è jǐ ɖò azan 8ɔ woosun xwè 1998 ɖò Tɔli-Bosito, bɔ é nyi bɔlu-afɔsɔxotɔ nyɔnu Bénɛɛ tɔn bo nɔ xo bɔlu ɖò togudò. Mɛyɔyɔ wɛ é nyí ɖò bɔluxógbɛ̌ta ''Racing Club Lens'' tɔn. É nyí bɔlu-sɔ-do-ɖɔmɛtɔ e nyɔ hú ɖě lɛ bi é ɖò bɔlu gbɛta kanɖo 2ɔ mɛ ɖò bɔluxixo hwenu 2023-2024 tɔn. Mɛjíyitɔ ɖò bɔluxixo mɛ wɛ é nyí hwe énɛ nú. É fɔ bɔlu 15 dó ɖɔ̀mɛ ɖò hwenɛ nú kpo Yzeure kpo. Bɔluxixo hwénu 2024-2025, é nyí bɔlu-sɔ-do-ɖɔmɛtɔ e nyɔ hú ɖě lɛ bi é, ɖò bɔlu gbɛta kanɖo 2ɔ mɛ bo do kɛn 15ɔ dò ɖɔmɛ kpo bɔlu na mɛ ɖagbe 7 kpo. Bɔluxotɔ nyɔnú nukunɖéjì ě xɔ akwɛ è wɛ é nyí nu bɔluxógbɛ̌ta ''Racing Club Lens'' ɖò yovo Flansétomɛ nu bɔlu xixo hwenu 2025-2026.

 Gbɛ tɔn 
È jǐ ɖò azan 8ɔ woosun xwè 1998 ɖò Tɔli-Bosito ɖò tokpɔn Atlantique tɔn mɛ ɖò tofɔligbé Benɛɛ tɔn. É ɖó gan mɛtlukpo ɖokpo adaɖe kpɛɖe jɛ ji. É gosin gletoxo tɔn mɛ bo yíxo bɔlu ɖo ''Hall deq arts'' ɖò Kutɔnu fi é bɔlukplɔmɛxwé Rosa Espérence sɔ núkǔnnyí ɖè bo yi ɖò 2013

 Bɔlu'zɔwiwa tɔn 
Hwénu é ɖò BAC ɔ, bɔluxixo kplɔnmɛtɔ tɔn kplɔn ɖɔ n'î gosin Benɛ bo yi Côte d'Ivoire. É yi dɔn bo byɔ bɔluxogbɛ̌ta Abdul Ivoire Service Football Club mimamɛ 2ɔ mɛ. Xwé atɔn gudo ɔ, é húzú bɔlu-sɔdo-ɖɔmɛtɔ nyɔnu e nyɔ hu ɖelɛ bi è ɖo mimamɛ 2ɔ mɛ ɖo bɔluxogbɛ̌ nyɔnu lɛ tɔn Côte d'Ivoire tɔn kpo kɛn 16 sɔdo ɖɔ mɛ kpo ɖò bɔluxixo 17 mɛ.

 Dodo tɔn